Månedsrapport for oktober

En innholdsrik måned hvor vi har gjort en hel del. Vi har hatt mye fin lek ute i et nydelig solskinn. Innebandy, fotball, rødt lys, hinderløype er bare noe av aktivitetene vi har hatt ute i barnehagen. Vi har delt gruppen i to flere ganger i uken og det ser vi fungerer veldig bra og vi ser barna får nye vennerelasjoner når de er i gruppen sin. Rådyr gruppen til Line og Aissato har hvert mye oppe i Sørmarka. Veldig mange av barna er sterke fysisk og kunne nok tenkt seg å løpe opp til skogholtet mens andre synes det er litt mer slitsomt veien opp. Når vi er oppe i Sørmarka skjer det noe magisk. Barna storkoser seg, de bygger hytte, leiter etter småkryp og leker kjekt sammen. Etter 2-2,5 time i skogen vil ingen hjem, så ja til flere skogsturer. Ekorn gruppen til Kristin og Kristine har beveget seg rundt på ulike lekeplasser, barna har fått deltatt på naturbingo og andre kjekke aktiviteter.

Vi har hatt fokus på barnekonvensjonen og barns rettigheter. Vi har lest bøker i forhold til tema og reflektert over hvordan andre barn har det. Vi har også sett musikkfilmen til redd barna. Barna har laget nydelig kunst som dere var så heldige å kjøpe til inntekt for redd barna. Vi hadde en veldig fin FN cafe i barnehagen. Ungene tok oppgavene veldig seriøst og vi var veldig stolt over jobben de gjorde denne dagen. Takk for godt oppmøte, det betyr mye for barna.

Det er «skjønt å kjøra buss» det går som en drøm. Barna holder turkompisen og det er godt drøs under bussturen. Vi har allerede gode rutiner og det går knirkefritt i garderoben og i bassenget. Barna lytter til trenerne og på bare tre ganger ser vi allerede progresjon. De øver på å blåse i vann, holde seg til kanten rundt hele bassenget, beinspark og holde pusten (hamstermunn). Vi nyter matpakken inne i kantinen og barna får også være på lekeplassen.

Bjørnebanden starter vi med hils (plakat), vi synger god morgen sang og godt å ha någen. Etter har vi en aktivitet for å inkludere hele barnegruppen. Vi har brukt tromme og flasketuten peker på. Vi deler i tre grupper hvor vi rullerer med 15 minutter på hver stasjon. Det er varierende innhold alt fra klippe i plastelina, spill, lek, lese bok m.m. Vi legger inn friminutt ved behov som ofte er en dans. Vi avslutter med tellekorpset og presentasjon av Bjørnis og hans sprell.

Gymsalen har vi hatt mye glede av. Vi har hatt ulike aktiviteter og her er også rutinene på plass. Vi starter i sirkel hvor vi forteller om dagens gymtime. Oppvarming er alt fra stikkball til haien kommer. Vi deler gymsalen i to og det er ofte hinderløype i den ene delen og en enklere aktivitet med ball i den andre delen. Vi avslutter med yogamusikk og dype pust.

Vi har en variert ukeplan med mye på programmet som vi trives med.

Vi gleder oss til fortsettelsen med de kule gule.